Sarah Powell	Tasg Portffolio 1	Gorchmynion
Bwyd a Diod
Nod y gêm: 
[bookmark: _Hlk178706150]I ddysgu’r patrwm iaith ‘eisiau’ trwy‘r gêm ‘Bwyd a Diod’. *Byddwn ni’n edrych am y cwestiwn negyddol ‘Beth dwyt ti ddim eisiau…?’ wythnos nesa!

	Cwestiwn 
	Beth rwyt ti esiau brynu?

	Cadarnhaol
	Rydw i eisiau prynu…


	Negyddol
	Dydw i ddim eisiau prynu…


 *Cofia: 
- Does dim ‘yn’ neu ‘‘n’ cyn ‘eisiau’.
- Mae treiglad meddal (TM) yn y cwestiwn (brynu), ond does dim TM yn yr ateb (prynu).

[bookmark: _Hlk178706824]Cyfarwyddiadau Gêm (*Rhanna gyda’r plant cyn dechrau’r gêm):
[image: ]Byddwch i angen:
· Gêm fwrdd
· Dis
· Cownterau

1. Rhowch eich cownter ar y bocs dechrau.
2. Taflwch y dis.
3. Darllenwch a dwedwch y rhif.
4. Symudwch y cownter ymlaen a chyfrwch yn Gymraeg.
5. Rhowch eich cownter ar y sgwâr cywir ac edrychwch ar y sgwâr yn ofalus.
6. Os dych chi’n glanio ar sgwâr gyda thic ([image: ]) – atebwch y cwestiwn ‘Beth rwyt ti eisiau brynu?’. Atebwch gyda ‘Rydw i eisiau prynu…’ 
7. Os dych chi’n glanio ar sgwâr gyda chroes ([image: ]) – atebwch yr un cwestiwn, ond atebwch gyda ‘Dydw i ddim eisiau prynu…’. (Defnyddiwch y bwyd neu’r ddiod yn y llun.)
8. Os dych chi’n glanio ar sgwâr gydag wyneb hapus – dwedwch fwyd/diod rydych chi eisiau mewn llawn brawddeg gyda rheswm. (e.e. Rydw i eisiau prynu mefus achos maen nhw’n felys.)
9. Y person cyntaf i lanio ar y sgwâr olaf sy’n ennill.

Cyn y gweithgaredd:
· Croesa’r plant (Prynhawn da, bawb. Eisteddwch mewn grŵp o gwmpas y bwrdd.)
· Rhanna’r nod y gweithgaredd (Rydych chi’n mynd i ddysgu patrwm iaith ‘eisiau’ trwy‘r gêm ‘Bwyd a Diod’.)
· Ymarfera’r patrwm iaith gyda’r plant (Ailadroddwch…). 
· Dangosa’r daflen ‘Help Llaw’ i’r plant ac ymarfera’r eirfa. (Dwedwch ar fy ôl i…’)
· Paid ag anghofio rhoi enghreifftiau o frawddegau llawn gyda rhesymau! 
· Rhaid i ti rannu’r cyfarwyddiadau gêm gyda’r plant (Gwrandewch yn ofalus i’r cyfarwyddiadau).
· Gofynna’r plant ‘Ydych chi’n barod i chwarae? Ewch amdani!’

*Cofia:
	Grŵp (Lluosog)
	Un plentyn (Unigol)

	Rhowch
Taflwch/Rholiwch
Darllenwch
Dwedwch
Symudwch
Cyfrwch
Edrychwch
Gofynnwch
Atebwch
Defnyddiwch
Arhoswch
Gwrandewch
Peidiwch â…
	Rho
Tafla/Rholia
Darllena
Dweda
Symuda
Cyfrifa
Edrycha
Gofynna
Ateba
Defnyddia
Arhosa
Gwranda
Paid â…



Yn ystod y gêm:
· Rydw i eisiau ti ddewis plentyn gwahanol i ofyn y cwestiynau bob tro.
Er enghraifft:
Chwaraewr 1:  Rholia’r dis. 
Chwaraewr 2 : Gofynna’r cwestiwn ‘Beth rwyt ti eisiau brynu?’.
Chwaraewr 1:  Ateba’r cwestiwn.
Chwaraewr 2: Dy dro di – rholia’r dis.
Chwaraewr 3: Gofynna’r cwestiwn… ac ati)

· Rhaid i blant siarad Cymraeg trwy’r gweithgaredd.
· Rhaid i blant ateb mewn llawn brawddegau. 
· Dangosa’r daflen ‘Help Llaw’ -  Mae’r plant yn gallu defnyddio’r ‘Bocs Bendigedig’ i helpu ymestyn eu brawddegau gyda ‘achos’.
· Atgoffa’r plant o’r rheolau (e.e. Cymerwch eich tro/Dim twyllo!/ Arhoswch eich tro/Peidiwch â gweiddi allan…)
· Paid ag anghofio i ganmol ac annog y plant.

I orffen y gweithgaredd:
· Gofynna’r plant ‘Pwy sy wedi ennill?’/ ‘Pwy sy wedi mwynhau?’
· Amser tacluso (Tacluswch, os gwelwch yn dda.)
· Yn ôl i’r dosbarth (Da iawn, bawb! Ewch yn ôl i’r dosbarth. Diolch!)

